CELEX: 22015D1909
Language: hr
Date: 2015-10-12 00:00:00
Title: Odluka br. 1/2015 Odbora veleposlanika AKP-a i EU-a od 12. listopada 2015. o imenovanju člana izvršnog odbora Tehničkog centra za poljoprivrednu i ruralnu suradnju (CTA) [2015/1909]

23.10.2015   
            
            
               HR
            
            
               Službeni list Europske unije
            
            
               L 278/26
            
         ODLUKA br. 1/2015 ODBORA VELEPOSLANIKA AKP-a i EU-a
   od 12. listopada 2015.
   o imenovanju člana izvršnog odbora Tehničkog centra za poljoprivrednu i ruralnu suradnju (CTA) [2015/1909]
   ODBOR VELEPOSLANIKA AKP-a i EU-a,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, 23. lipnja 2000. (1), kako je prvi put izmijenjen u Luxembourgu 25. lipnja 2005. (2) i drugi put u Ouagadougouu 22. lipnja 2010. (3), a posebno članak 3. stavak 5. njegova Priloga III.,
   uzimajući u obzir Odluku br. 5/2013 Odbora veleposlanika AKP-a i EU-a od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (4), a posebno članak 5. stavak 4. njezina Priloga,
   budući da:
   
               (1)
            
            
               Člankom 5. stavkom 4. Statuta CTA-a predviđeno je da članove izvršnog odbora Tehničkog centra za poljoprivrednu i ruralnu suradnju (CTA) imenuje Odbor veleposlanika u skladu s postupcima koje je utvrdio Odbor na razdoblje od najviše pet godina, što podliježe reviziji na sredini razdoblja.
            
         
               (2)
            
            
               U skladu s Odlukom br. 4/2013 Odbora veleposlanika AKP-a i EU-a od 7. studenoga 2013. o imenovanju članova izvršnog odbora Tehničkog centra za poljoprivrednu i ruralnu suradnju (CTA) (5), mandat člana izvršnog odbora istječe 6. studenoga 2015.,
            
         ODLUČIO JE:
   Članak 1.
   Mandat prof. Erica TOLLENSA produžuje se za razdoblje od jedne godine koje završava 6. studenoga 2016.
   Sastav upravnog vijeća CTA-a stoga je kako slijedi:
   
                
            
            
               prof. Eric TOLLENS,
               čiji mandat istječe 6. studenoga 2016., i
            
         
                
            
            
               prof. Baba Y. ABUBAKAR
            
         
                
            
            
               prof. Augusto Manuel CORREIA
            
         
                
            
            
               gđa Helena JOHANSSON
            
         
                
            
            
               dr. Faustin R. KAMUZORA
            
         
                
            
            
               prof. Clement K. SANKAT,
               čiji mandat istječe 6. studenoga 2018.
            
         Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 12. listopada 2015.
      
         
            Za Odbor veleposlanika AKP-a i EU-a
         
         
            Predsjednik
         
         C. BRAUN
      
   
   
      (1)  SL L 317, 15.12.2000., str. 3.
   
   
      (2)  Sporazum o izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu, 23. lipnja 2000. (SL L 209, 11.8.2005., str. 27.).
   
      (3)  Sporazum o drugoj izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu, 23. lipnja 2000., kako je prvi put izmijenjen u Luxembourgu, 25. lipnja 2005. (SL L 287, 4.11.2010., str. 3.).
   
      (4)  SL L 309, 19.11.2013., str. 50.
   
   
      (5)  SL L 309, 19.11.2013., str. 49.